Syndicat intercommunal pour la conservation de la nature du Sud-Ouest
De Syndicat intercommunal pour la conservation de la nature du Sud-Ouest, gekierzt SICONA-Sud-Ouest ass zanter 2018 e Gemengesyndikat fir Naturschutz a Landschaftsfleeg am Südweste vu Lëtzebuerg. De Syndicat gouf ursprénglech 1989 ënnert dem Numm Syndicat intercommunal de l'Ouest pour la conservation de la nature, gekierzt SICONA-Ouest gegrënnt.

De SICONA-Sud-Ouest huet zesumme mam SICONA-Centre an der biologescher Statioun déi derzou gehéiert, zanter 2014 säi Sëtz an engem Gebai zu Ollem; de Verwaltungssëtz ass de Statuten no an der Märei vu Bartreng.

Aktivitéiten 
 Inventairen an Etüde fir Naturschutzprojeten;
 Praktesch Naturschutzprojeten;
 Projeten zesumme mat Privatpersounen aus der Regioun;
 Opstelle vun Date fir d'Gemengeplanungen;
 Organisatioun vun Aktivitéiten fir d'Bevëlkerung;
 Intensiv Zesummenaarbecht mat de Baueren aus der Regioun;
 Bedeelegung u nationale Programmen a Projeten.

Organisatioun 
De SICONA-Sud-Ouest besteet aus:
 engem Exekutivbüro, deen aus engem President, zwéi Vizepresidenten a véier Membere besteet;
 engem Comité, deen aus 21 Membere besteet (ee Vertrieder pro Gemeng);
 dem Personal: déi administrativ an technesch Servicer an d'biologesch Statioun SICONA.

Geschicht
De SICONA-Ouest gouf duerch en Arrêté grand-ducal vum 3. Abrëll 1989 geschaaft. En huet deemools aus 10 Gemengen aus dem Südweste vu Lëtzebuerg bestanen: Nidderkäerjeng, Bartreng, Kënzeg, Dippech, Koplescht, Leideleng, Mamer, Monnerech, Péiteng a Stroossen.

An de Joren duerno koumen nach aner Gemengen dobäi:

 Beetebuerg a Kielen (1993), 
 Garnech (1996), 
 Reckeng op der Mess (1997), 
 Suessem a Schëffleng (2001), 
 Diddeleng, Keel a Rëmeleng (2001), 
 Déifferdeng (2006),
 Réiser (2008),
 Käerch (2012).

Duerch en Arrêté grand-ducal vum 10. Abrëll 2007 krut de Syndikat nei Statuten, déi 2008 nach eng Kéier geännert goufen, wéi d'Gemeng Réiser am Syndikat opgeholl gouf. Mat de Statute vun 2018 gouf dunn och den Numm vum Syndikat geännert.

Ugeschlosse Gemengen
Stand: 2023

Um Spaweck 
   Websäit vum SICONA-Sud-Ouest
 De Syndikat op der Websäit vum SYVICOL

Interkommunal Syndikater zu Lëtzebuerg